b'\n_START_ARTICLE_\nHMCS Magog\n_START_SECTION_\nKanadan laivasto\n_START_PARAGRAPH_\nHMCS Magog liitettiin elokuussa 1944 16. saattajaryhm\xc3\xa4\xc3\xa4n, ja se oli saattueteht\xc3\xa4viss\xc3\xa4 Halifaxin, Sydneyn ja Gasp\xc3\xa9n alueella. Aluksen suojatessa saattuetta GONS35 siihen osui 14. lokakuuta Pointe des Montsin edustalla St. Lawrence joella Saksan laivaston sukellusveneen U-1223:n laukaisema torpedo, jolloin kolme miest\xc3\xa4 sai surmansa ja kolme haavoittui. Aluksen per\xc3\xa4st\xc3\xa4 katkesi 60 jalan pala. HMCS Toronto hinasi vaurioitunutta alusta, kunnes hinaaja saapui vieden aluksen Quebec Cityyn. Alus todettiin t\xc3\xa4ysin tuhoutuneeksi ja se poistettiin palveluksesta 20. joulukuuta. Hylky  romutettiin vuonna 1947.'